Noûmot do walon

On noûmot do walon, c' est on mot k' on voet scrît e walon, u k' on-z ôt ene walon-djåzante djin ki dit, et ki n' egzistéve nén dvant.

 Sôres di noûmots 
Les noûmots do walon polnut aveur sikepyî tot seu. C' est l' cas di bråmint des calcaedjes.

Ces-ci provnèt å pus sovint do francès. Pacô, do francès d' Beldjike. Mins end a yeu sacwants di almand, dins l' Payis d' Måmdiy), di l' inglès (mon les Walons del Wisconsene).

Emey les ehåyîs noûmots, gn a yeu deus tropes d' askepieus :
 al fén do 19inme sieke, kiminçmint do 20inme sieke, des noûmots ahessants po les belès letes ont stî foirdjîs des scrijheus lidjwès. End a sacwants k' ont stî ramexhnés pa M. Piron.
 al fén do 20inme sieke, kiminçmint do 21inme sieke, gn ourit ene cåkêye di noûmots ahåyants po scrire del prôze nén racontrece ki fourît atåvlés des rfondeus. End a bråmint k' ont stî eplaidî dins li splitchant motî do walon.

 Egzimpes di noûmots 
 Sacwants noûmots foirdjîs pås scrijheus lidjwès diviè 1900 
 tinrûle, tinrûlisté
 coehisté, påjhûlisté
 revinteu
 foû-naturel
 roviance, diloujhance
 zuvion

 Sacwants noûmots foirdjîs pås rfondeus diviè 2000 
 noûmot, linwe-ehåyaedje, rifondou walon
 eciclopedeye, estat, estår, woligane
 tuzance, schålance
 copiutrece, emile, emiler, emilreye
 erîler, erîlêymint
 motî, motlî

 Sacwants noûmots foirdjîs a pårti di bates di noûmots 
 plake-tot-seu
 rôlants grés
 rowe-manaedje
 mailete
 zûna
 natacha
 guigne-djin
 schayete USB

 Bates di noûmots 
Gn a yeu ene bate di noûmots al Walone diviè 1998. Mins come cisse rivuwe n' eplaide ki del powezeye, sovint d' ancyins scrijheus et des ptits bokets d' prôze racontrece. Les noûmots trovés s' ont racamuchî dins des ridants.

Pus consecante, li bate di noûmots del fiesse ås lingaedjes walons (2015-2019).

 Idêyes des soces di walon-cåzants et des linwincieus so les noûmots 
Li Consey des Lingaedjes et des Politikes linwistikes del Federåcion Walonreye-Brussele aprouve li fijhaedje di noûmots e lingaedjes do payis.Accion  di s' plan d' accion po les lingaedjes do payis.

 Hårdêyes divintrinnes  
 Bate di noûmots del fiesse ås lingaedjes walons
 Datåcion d' on mot

 Motlî di noûmots (2025)
 Pådje moennrece so les noûmots do walon  
 Studias
  Studia da Michel Francard (2023)
  Tuzaedje sol foirdjaedje di noûmots e walon
  Papî so les noûmots e walon (da Lucien Mahin, dins Ké walon po dmwin, metou so les fis) 
 Noûmots do walon dedja studyîs e Wiccionaire (sorlon leu viyesse)
 Sacwants noûmots walons 
 Calcaedjes :
 do francès
 di l' inglès
 do neyerlandès
 di l' almand
 Djivêyes di noûmots d' éndjolike e walon
 (1995) Prumî motlî po les éndjoleus (Lucyin Mahin)
 (1998) : Li prumî motî walon-inglès des copiutreces (Lorint Hendschel)
 Bate di noûmots del fiesse ås lingaedjes walons
 Fi sol bate 
 Atåvlas des 12 bateus 2015
  Les dijh meyeus e 2016
  Les dijh meyeus e 2017
  Les dijh meyeus e 2018

 Sourdants 

Categoreye:Rifondaedje do walon
Categoreye:Lingaedje walon